stanford-oval/wikipedia huggingface dataset:
Dominator

| Dominator W> A.S.P. |
| --- | --- | --- |

Studioalbumin tiedot
 Äänitetty : 2006–2007
 Julkaistu: 20. huhtikuuta 2007
 Tuottaja(t): Blackie Lawless
 Tyylilaji: heavy metal
 Kesto: 45.47
 Levy-yhtiö: Demolition
Listasijoitukset
  Suomen virallinen lista: 35.
W.A.S.P.:n muut julkaisut
| The Neon God: Part 2 – The Demise 2004 | Dominator 2007 | Babylon 2009 |
Dominator on heavy metal -yhtye W.A.S.P.:in studioalbumi. Albumi julkaistiin 20. huhtikuuta 2007.
Albumi nousi Suomen virallisen listan sijalle 35.
Kappaleet

Mercy – 4.49
Long, Long Way to Go – 3.15
Take Me Up – 4.33
The Burning Man – 4.39
Heaven's Hung in Black – 7.14
Heaven's Blessed – 5.22
Teacher – 5.01
Heaven’s Hung in Black (Reprise) – 3.13
Deal With the Devil – 5.17
Kokoonpano

Blackie Lawless – laulu, rytmikitara, kosketinsoittimet
Doug Blair – soolokitara
Mike Duda – basso, taustalaulu
Mike Dupke – rummut
+
Darrel Roberts – soolokitara (kappale 9)
Arvostelut

Allmusic:
Desibeli.net:
Metal Storm: 7.5/10
The Metal Forge: 7.5/10
Aiheesta muualla

Dominator Discogsissa. (englanniksi)
Albumi Dominator Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Mika Kaurismäki

| Mika Kaurismäki |
| --- | --- |
 Mika Kaurismäki Sodankylän elokuvajuhlilla 2009.
Henkilötiedot
Syntynyt: 21. syyskuuta 1955 (ikä 69) Orimattila
Ammatti:  elokuvaohjaaja
Aiheesta muualla
www.mikakaurismaki.com
IMDb 
Elonet
Mika Juhani Kaurismäki (s. 21. syyskuuta 1955 Orimattila) on suomalainen elokuvaohjaaja.
Mika Kaurismäen tärkeimmät elokuvat Suomessa ovat Arvottomat (1982), Rosso (1985) ja Zombie ja Kummitusjuna (1991). Kansainvälisesti huomattavimpia ovat Helsinki Napoli All Night Long (1987), Amazon (1990) ja musiikkidokumentti Moro no Brasil (2002).kenen mukaan?
Mika Kaurismäki asui Brasiliassa 1990-luvun alusta 2010-luvun loppupuolelle asti  ja on tehnyt useita Brasilia-aiheisia elokuvia, kuten Amazon, Tigrero, Sambólico, Rytmi ja Moro no Brasil. Vuonna 2005 ensi-iltansa saanut musiikkidokumentti Brasileirinho teki tunnetuksi brasilialaista choro-musiikkia. Sonic Mirror (2008) kuvasi maailman eri kulttuureita ja autismin kirjon viestintää jälleen musiikin kautta. Elokuvan keskeinen hahmo on jazzrumpali Billy Cobham.
Kaurismäen Miriam Makebasta kertova dokumentti Mama Africa valmistui vuonna 2011. Dokumentti sai Berliinin filmifestivaaleilla 2011 yleisöpalkinnon. Vuonna 2012 dokumentti palkittiin juryn erikoispalkinnolla The Pan African Film Festivalilla Los Angelesissa.
Kaurismäen elokuvassa Tie pohjoiseen (2012) pääosissa isänä ja poikana ovat Vesa-Matti Loiri ja Samuli Edelmann. Vuonna 2012 Kaurismäki toimi myös Kuningas Litmanen-dokumentin tuottajana ja käsikirjoittajana.
Vuosia valmisteilla ollut epookkielokuva Ruotsin kuningattaresta Kristiinasta sai pääosanesittäjäksi ruotsalaisen Malin Buskan. Elokuva kuvattiin Suomessa, Saksassa ja Ruotsissa. Käsikirjoittaja on kanadalainen Michel Marc Bouchard. Nimen Tyttökuningas saaneelle elokuvalle myönnettiin merkittävä 460 000 euron Euroopan unionin elokuvatuki lokakuussa 2013. Montrealin elokuvajuhlilla 2015 se valittiin yleisön suosikiksi ja Buska sai parhaan naisnäyttelijän palkinnon.
Mika Kaurismäki palkittiin Pro Finlandia -kunniamerkillä vuonna 1994.
Mika Kaurismäki oli perustamassa vuonna 1986 Sodankylän elokuvafestivaalia.
Elokuvaohjaaja Aki Kaurismäki on Mika Kaurismäen nuorempi veli. Veljeksillä oli myös yhteinen elokuvatuotantoyhtiö Villealfa, jonka toiminta hiipui 1990-luvulla.
Filmografia > Pitkät elokuvat

| Vuosi | Elokuva | Ohjaaja | Käsikirjoittaja | Tuottaja | Huomioitavaa |
| --- | --- | --- | --- | --- | --- |
| 1981 | Saimaa-ilmiö | Kyllä | Kyllä | Kyllä | dokumentti, ohjaus yhdessä Aki Kaurismäen kanssa |
| 1982 | Arvottomat | Kyllä | Kyllä | Kyllä | Jussit (1983): Paras ohjaus Mika Kaurismäki |
| 1983 | Rikos ja rangaistus | Ei | Ei | Kyllä |  |
| 1984 | Klaani – tarina Sammakoitten suvusta | Kyllä | Kyllä | Kyllä | Jussit (1985): Juhani Niemelä (paras miessivuosa), Anssi Tikanmäki (musiikki) |
| 1985 | Rosso | Kyllä | Kyllä | Kyllä |  |
| 1985 | Pimeys odottaa | Ei | Ei | Kyllä |  |
| 1986 | Varjoja paratiisissa | Ei | Ei | Kyllä |  |
| 1987 | Helsinki Napoli All Night Long | Kyllä | Kyllä | Kyllä | Jussit (1988): Paras tuottaja Mika Kaurismäki |
| 1989 | Cha Cha Cha | Kyllä | Kyllä | Kyllä |  |
| 1989 | Paperitähti | Kyllä | Kyllä | Kyllä |  |
| 1990 | Amazon | Kyllä | Kyllä | Kyllä |  |
| 1991 | Zombie ja Kummitusjuna | Kyllä | Kyllä | Kyllä | Jussit (1992): Paras ohjaus Mika Kaurismäki |
| 1993 | The Last Border – viimeisellä rajalla | Kyllä | Kyllä | Kyllä |  |
| 1994 | Tigrero – elokuva joka ei valmistunut | Kyllä | Kyllä | Kyllä | dokumentti, Berliinin elokuvajuhlat (1994): FIPRESCI-palkinto |
| 1995 | Yemanján tyttäret | Ei | Ei | Kyllä |  |
| 1995 | Condition Red – hälytystila | Kyllä | Kyllä | Ei |  |
| 1997 | Vaiennut kylä | Ei | Ei | Kyllä |  |
| 1998 | Hiekkamorsian | Ei | Ei | Kyllä |  |
| 1998 | LA Without a Map | Kyllä | Kyllä | Kyllä |  |
| 1999 | Highway Society | Kyllä | Kyllä | Ei |  |
| 2002 | Moro no Brasil | Kyllä | Kyllä | Kyllä | dokumentti |
| 2004 | Honey Baby | Kyllä | Kyllä | Kyllä |  |
| 2005 | Brasileirinho | Kyllä | Kyllä | Kyllä | dokumentti |
| 2008 | Sonic Mirror | Kyllä | Kyllä | Kyllä | dokumentti |
| 2008 | Kolme viisasta miestä | Kyllä | Kyllä | Kyllä |  |
| 2009 | Haarautuvan rakkauden talo | Kyllä | Kyllä | Kyllä |  |
| 2010 | Vesku | Kyllä | Kyllä | Kyllä | dokumentti |
| 2011 | Veljekset | Kyllä | Kyllä | Kyllä |  |
| 2011 | Mama Africa | Kyllä | Kyllä | Kyllä | dokumentti |
| 2012 | Kuningas Litmanen | Ei | Kyllä | Kyllä | dokumentti |
| 2012 | Tie pohjoiseen | Kyllä | Kyllä | Kyllä |  |
| 2015 | Elämältä kaiken sain | Kyllä | Kyllä | Kyllä |  |
| 2015 | Tyttökuningas | Kyllä | Ei | Kyllä |  |
| 2018 | Ryhmäteatteri | Kyllä | Kyllä | Kyllä | dokumentti |
| 2019 | Mestari Cheng | Kyllä | Ei | Kyllä |  |
| 2020 | Yö armahtaa | Kyllä | Kyllä | Kyllä |  |
| 2022 | Mielensäpahoittaja Eskorttia etsimässä | Kyllä | Ei | Ei |  |
| 2023 | Hassisen Kone 40 vuotta myöhemmin | Kyllä | Kyllä | Kyllä | dokumentti |
Filmografia > Lyhytelokuvat

| Vuosi | Elokuva | Ohjaaja | Käsikirjoittaja | Tuottaja | Huomioitavaa |
| --- | --- | --- | --- | --- | --- |
| 1981 | Valehtelija | Kyllä | Ei | Kyllä | Risto Jarva -palkinto (1981) |
| 1982 | Jackpot 2 | Kyllä | Kyllä | Kyllä |  |
| 1988 | Yötyö | Kyllä | Kyllä | Ei | tv-elokuva |
| 1996 | Rytmi | Kyllä | Kyllä | Kyllä | dokumentti |
| 1996 | Sambólico | Kyllä | Kyllä | Ei |  |
| 2000 | Jukka Perko & Hurmio -orkesteri | Kyllä | Kyllä | Ei | musiikkivideo |
Aiheesta muualla

Wikimedia Commonsissa on kuvia tai muita tiedostoja aiheesta .
Mika Kaurismäen virallinen sivusto.
Yle Areena: henkilökuva Mika Kaurismäestä (58 min) .
Mika Kaurismäki Elonetissä.
Mika Kaurismäki Internet Movie Databasessa. (englanniksi)
Kaurismäki-ilmiö. Ylen Elävä arkisto.
"Arvottomien" Kaurismäet. Ylen Elävä arkisto.
Pq

Pq tai PQ voi tarkoittaa seuraavia asioita:
Panafrican Airways, IATA-koodi PQ, lentoyhtiö
Parti Québécois, PQ, kanadalainen puolue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pq”, voi hakea sivunnimihaulla, laajalla sivunnimihaulla tai tekstihaulla.
Peter Wilson (ampuja)

| Mitalit | Mitalit | Mitalit |  |
| --- | --- | --- | --- |
|  Peter Wilson esittelemässä olympiakultamitaliansa  |  Peter Wilson esittelemässä olympiakultamitaliansa  |  Peter Wilson esittelemässä olympiakultamitaliansa  |  |
Maa:  Yhdistynyt kuningaskunta
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kaksoistrap |  |
| EM-kilpailut   | EM-kilpailut   | EM-kilpailut   |  |
|  Kultaa | Maribor 2006 | poikien kaksoistrap |  |
|  Hopeaa | Kazan 2010 | kaksoistrap |  |
Peter Robert Russell Wilson, MBE (s. 15. syyskuuta 1986 Dorchester) on uransa jo päättänyt brittiläinen kaksoistrap-ampuja ja olympiavoittaja. Wilson on 198 senttimetriä pitkä ja painaa 90 kilogrammaa.
Ura

Wilson saavutti kaksoistrapin olympiakultaa vuoden 2012 kesäolympialaisista Lontoosta yhteispisteillä 188. EM-kilpailuista Wilson on saavuttanut aikuisten EM-hopeaa kaksoistrapista vuodelta 2010 Kazanista. Lisäksi hänellä on poikien kaksoistrapin EM-kulta vuodelta 2006. Maailmancupissa Wilson saavutti kolme osakilpailuvoittoa sekä yhden kakkossijan.
Wilson sai brittiläisen imperiumin ritarikunnan jäsenen (MBE) arvon uutenavuotena 2013. Lokakuussa 2014 Wilson ilmoitti päättävänsä uransa ja keskittyvänsä valmentamiseen ja yksityiselämäänsä. Wilsonin valmentajana toimi kaksoistrapin olympiavoittaja Ahmed Al Maktoum.
Pim Fortuynin lista

Pim Fortuynin lista (holl. Lijst Pim Fortuyn, LPF) oli Alankomaissa toiminut oikeistopopulistinen puolue. Puolueen perusti Pim Fortuyn, jonka oli alun perin tarkoitus osallistua vuoden 2002 parlamenttivaaleihin Leefbaar Nederland -puolueen puheenjohtajana. Fortuyn kuitenkin syrjäytettiin puheenjohtajan tehtävistä helmikuussa 2002, kun hän kritisoi maahanmuuttoa lehtihaastattelussaan, jonka seurauksena hän perusti LPF:n muutamaa päivää myöhemmin. Saavutettuaan kannatusta kyselytutkimuksissa, Fortuyn joutui salamurhaajan uhriksi 6. toukokuuta 2002, vain yhdeksää päivää ennen vaaleja. LPF:n kannatus kuitenkin säilyi, ja se nousi vaaleissa toiseksi suurimmaksi puolueeksi.
LPF muodosti hallituskoalition yhdessä CDA:n ja VVD:n kanssa, mutta puolueen sisäiset konfliktit johtivat hallituksen hajoamiseen ja uusiin vaaleihin vain muutamaa kuukautta myöhemmin. Vuoden 2003 vaalien jälkeen puolue jäi oppositioon. Puolue ei enää saavuttanut samanlaista suosiota ilman alkuperäistä johtajaansa, ja se joutui syöksykierteeseen, kunnes lakkautettiin lopullisesti vuonna 2008.
Pra di Tori

| Pra di Tori |
| --- | --- |
Paikkakunta::  San Giovannidi Fassa, Italia
Talviurheilukeskus:: Skiarea Carezza
Vuori:: Cima Pope
Rinneluokitus:: Musta
Yläasema:: 2 052 m
Ala-asema:: 1 758 m
Korkeusero:: 294 m
Pituus:: 1 580 m
Keskijyrkkyys:: 18,6 %
Hissi
Hissi:: Pra di Tori
Tyyppi:: 4-hengen tuolihissi
Kapasiteetti:: 1 200 henkilöä/h
Ala-asema:: 1 758 m
Yläasema:: 2 052 m
Lumilautailu
Parisuurpujottelu
Korkeusero:: 135 m
Pituus:: 482 m
Keskijyrkkyys:: 28 %
1. MC-kilpailu:: 21.12.2011
Paripujottelu
Korkeusero:: 95 m
Pituus:: 340 m
Keskijyrkkyys:: 27,9 %
1. MC-kilpailu:: 22.12.2011
Pra di Tori on laskettelurinne Skiarea Carezzan talviurheilukeskuksessa San Giovanni di Fassassa Italiassa.
Pra di Tori -rinteessä järjestetään lumilautailun maailmancupin parisuurpujottelu- ja paripujottelukilpailuja.
Peter Winge

Åke Johan Berndt Frey, kirjailijanimi Peter Winge (3. joulukuuta 1919 Helsinki – 24. kesäkuuta 1978 Helsinki) oli suomenruotsalainen salapoliisiromaaneita kirjoittanut kirjailija.
Teoksia

Död åt Linda.   Söderström, Helsingfors 1955 (suomennettu nimellä Kuolema Lindalle, Salama-sarja 53. Gummerus 1958)
Mord i mars.    Söderström, Helsingfors 1956
Döden går på jakt.   Söderström, Helsingfors 1957
Turkiskt intermezzo.   Söderström, Helsingfors 1958 (suomennettu nimellä Turkkilainen intermezzo, Salama-sarja 66. Gummerus 1959)
Pino Donaggio

Pino Donaggio (oikealta etunimeltään Giuseppe, s. 24. marraskuuta 1941 Burano) on italialainen laulaja ja elokuvasäveltäjä.
Muusikkoperheeseen syntynyt Donaggio opiskeli viulunsoittoa ja tuli 1960-luvun alussa tunnetuksi yhtenä Italian suosituimmista poplaulajista. Hänen ensimmäinen elokuvasävellyksensä oli Nicolas Roegin Kauhunkierre vuonna 1973. Donaggio on säveltänyt musiikin useisiin Brian De Palman elokuviin ja työskennellyt varsinkin jännitys- ja kauhuelokuvien parissa. Säveltäjän tyylille on ominaista orkesterimusiikin sinfonisuus sekä elektronisen musiikin rytmi ja vauhti.
Elokuvasävellyksiä

Kauhunkierre, 1973
Blow Out – viimeinen todistaja, 1981
Hercules, 1983
Kuolema tulee kahdesti, 1984
Barbaarit, 1987
Kahdet kasvot, 1992
Isä Matteon tutkimuksia, 2000
The Order, 2001
Aiheesta muualla

Internet Movie Database: Pino Donaggio (englanniksi)
Peter Windsor

Peter Windsor vuonna 2008.
Peter Windsor (s. 11. kesäkuuta 1952 Englanti) on brittiläinen moottoriurheiluvaikuttaja. Windsor varttui Australiassa ja seurasi siellä Tasman Series -moottoriurheilusarjaa. Windsor oli F1-kaudelle 2010 valitun US F1:n osaomistaja.
Ura moottoriurheilussa

Vuonna 1975 hän palasi Britanniaan ja sai töitä moottoriurheilutoimittajana viikoittain ilmestyneestä Autocar-lehdestä. 1985 hän sai töitä Frank Williamsin tallista ja siirtyi hoitamaan tallin PR-asioita.
Windsor yritti ystävänsä Greg Normanin kanssa ostaa Brabham-tallin, mutta suunnitelmat eivät toteutuneet. Ostoyritys päättyi riitaan ja meni oikeuteen, jossa Windsor sai yli 2 miljoonan dollarin korvaukset, mutta tallin perustamisen jäädessä hänen oli keksittävä muita suunnitelmia.
Williams-aikoina Windsor oli ystävystynyt Nigel Mansellin kanssa ja tämän siirtyessä Ferrarille Windsor toimi Ferrarin hommissa Guildfordissa.
Windsor siirtyi Mansellin mukana IndyCar -sarjaan USA:han ja palasi vuonna 1998 F1-toimittajaksi. Hän kirjoittaa artikkeleja F1 Racing -lehteen.
Windsor oli myös mukana yhdysvaltalaisen US F1 Teamin perustamisessa, mutta ylitsepääsemättömien ongelmien takia talli ei koskaan päässyt F1-sarjaan, johon se suunnitteli osallistuvansa kaudella 2010.
Park Jin-young

| J>  Y. Park.박진영 |
| --- | --- |
 Park helmikuussa 2011
Henkilötiedot
Koko nimi:  Park Jin-young
Syntynyt: 13. joulukuuta 1971 (ikä 52) Soul, Korean tasavalta
Ammatti:  laulaja-lauluntekijä, levytuottaja, tosi-TV-tuomari, levyjohtaja, tanssija
Puoliso:  Seo Yoon-jeong (v. 1999–2009)
Muusikko
Taiteilijanimi:  J. Y. Park, JYP, The Asiansoul
Laulukielet:  korea, englanti
Aktiivisena:  1992–
Tyylilajit:  K-pop, Funk, Soul, R&B
Soittimet:  laulu, piano
Levy-yhtiöt:  JYP Entertainment
Aiheesta muualla
Kotisivut
  [ Muokkaa Wikidatassa ] [ ohje ]  
Park Jin-young (hangul: 박진영; s. 13. joulukuuta 1971 Soul) on eteläkorealainen laulaja-lauluntekijä, levy-tuottaja, levy-johtaja ja tositelevisio-ohjelmien tuomari. Hänet tunnetaan paremmin taiteilijanimillä J.Y. Park ja The Asiansoul tai nimikirjaimista JYP. Jin-young nousi kuuluisuuteen laulajana julkaistuaan 1994 debyyttialbuminsa Blue City. Vuonna 1997 hän perusti JYP Entertainmentin ja se on yksi Etelä-Korean kannattavimpia viihdeyrityksiä. JYP Entertainmentin johtajana Park on kehittänyt ja manageroinut useita menestyviä k-pop-taiteilijoita, joista esimerkkeinä ovat Rain, Wonder Girls, 2AM, 2PM, Miss A, Got7, Day6, Twice, Boy Story, Stray Kids ja Itzy.
Varhainen elämä ja koulutus

Parkin isä oli Yhdysvalloissa toiminut uutiskirjeenvaihtaja. 9-vuotiaana Park muutti äitinsä kanssa New Yorkiin isänsä uudelleensijoittamisen jälkeen. He asuivat siellä kolme vuotta, ennen kuin Park palasi Souliin lukion varten. Myöhemmin hän opiskeli Yonsein yliopistossa, jonka aikana hän julkaisi kaksi ensimmäistä albumiaan. Hän valmistui geologian kandidaatiksi vuonna 1996.
Diskografia > Studioalbumit

Blue City, julkaistu 1. syyskuuta 1994
Tantara (딴따라), julkaistu 1. syyskuuta 1995
Summer Jingle Bell,  julkaistu 1. syyskuuta 1996
Even After 10 Years (십년이 지나도), julkaistu 2. tammikuuta 1998
Kiss Me, julkaistu 23. joulukuuta 1998 (listasijoitus 3, myyntiluku Koreassa yli 266 327)
Game, julkaistu 8. kesäkuuta 2001 (listasijoitus 2, myyntiluku Koreassa yli 383 200)
Back To Stage, julkaistu 16. marraskuuta 2007 (listasijoitus 6, myyntiluku Koreassa yli 34 571)
Diskografia > EP-levyt

Spring, julkaistu 29. huhtikuuta 2012 (listasijoitus 13, myyntiluku Koreassa yli 1 618)
Halftime, julkaistu 9. syyskuuta 2013 (listasijoitus 15, myyntiluku Koreassa yli 2 022)
Diskografia > Singlealbumit

Sad Freedom, julkaistu 1. joulukuuta 2009 (listasijoitus 63)
Diskografia > Singlet

”No Love No More”, julkaistu 2009 albumilta Sad Freedom (listasijoitus 25)
”Someone Else” (Gainin kanssa),julkaistu 2012 albumilta Spring (listasijoitus 2)
”You're the One”, julkaistu 2012 albumilta Spring (listasijoitus 3)
”Movie Star”, julkaistu 2012 (listasijoitus 94)
”Classic” (Taecyeonin, Wooyoungin ja Suzyn kanssa), julkaistu 2012 (listasijoitus 58)
”Had Enough Parties”, julkaistu 2013 albumilta Halftime (listasijoitus 9)
”Who's Your Mama?” (feat. Jessi), julkaistu 2015 albumilta 24/34 (listasijoitus 1)
”I'm So Sexy” (Yoo Jae-sukin kanssa), julkaistu 2015 albumilta Infinite Challenge: Yeongdong Expressway Music Festival (listasijoitus 5)
”All I Need” (feat. P-Type), julkaistu 2015
”Still Alive”, julkaistu 2016 albumilta Still Alive (listasijoitus 23)
"Regrets” (Heizen kanssa), julkaistu 2017 albumilta Blue & Red (listasijoitus 19)
”This Small Hand” (꽉 잡은 이 손), julkaistu 2019
”Fever” (feat. Superbee, BIBI), julkaistu 2019 (listasijoitus 20)
Diskografia > Soundtrackit

”Because I love you” (사랑하기 때문에), julkaistu 2010 albumilta MBC Music Tour Lalala Live Vol.9
”If” (못 잊은 거죠), julkaistu 2011 albumilta Dream High OST Part 5 (listasijoitus 14)
”Falling”,  julkaistu 2012 albumilta Dream High 2 OST Part 1 (listasijoitus)
Käännös suomeksi
Modulaatio (elektroniikka)

audio, video, puhe, tieto
koodausmenetelmät
kanavanvaraus eli kanavointi
FDMA, TDMA, CDMA
CSMA/CD (Ethernet)
CSMA/CA (802.11)
modulointi
kantoaalto (mm. sähkötys)
AM (DSB-SC, SSB)
FM (FSK, GMSK)
PM (mm. PSK, QAM)
FHSS, DSSS (eivät tarvitse kanavointia)
siirtotie
radio
kaapeli (koaksiaali, Cat5, valokuitu)
Modulaatio tarkoittaa elektroniikassa ja tietoliikennetekniikassa signaalin muokkaamista toisella signaalilla. Sen käänteisoperaatio on demodulaatio.
Tiedonsiirrossa modulaatiota käytetään lähetettävän signaalin siirtämiseksi toisen signaalin yhteydessä. Tämä on tarpeen esimerkiksi ääni- tai kuvasignaalin siirtämiseksi radioteitse suuritaajuisen kantoaallon avulla, joko analogisessa tai digitaalisessa muodossa.
Tehoelektroniikassa modulaatiota käytetään esim. puolijohdetehokytkimien ohjauksessa moottorikäytöissä. Moottorikäytölle (taajuusmuuttaja) syötetään tavallisesti 50 Hz:n verkkojännite, jonka taajuus muokataan puolijohdetehokytkimien avulla halutun taajuiseksi pulssimaiseksi jännitteeksi. Modulointimenetelmänä käytetään tyypillisesti pulssinleveysmodulaatiota (Pulse Width Modulation, PWM).selvennä
Modulointimenetelmät

Modulointimenetelmät ovat keinoja lähettää tietoa siirtotien, esimerkiksi radioaaltojen tai parikaapelin, välityksellä. Moduloinnilla siirrettävä tieto sovitetaan siirtotielle.
Nykyään yhä useammin moduloivat viestit ovat digitaalisia (erityisesti CW- ja PM-moduloinnit). Perinteisessä radiotekniikassa käytetään myös analogisia viestejä (erityisesti AM- ja FM-moduloinnit).
Modulointimenetelmät > Continuous Wave

Yksinkertaisin modulointi on lähettää yhdellä ja samalla kantoaaltotaajuudella, ja välittää viesti katkomalla tätä kantoaaltoa (CW, continuous wave). Vanhin esimerkki on sähkötys Morsen aakkosilla, mutta tekniikkaa käytetään myös esimerkiksi tiedon välittämiseen valokaapelissa.
Modulointimenetelmät > Amplitudimodulaatio

Amplitudimodulaatiossa (AM, amplitude modulation) viesti välitetään kantoaallon amplitudin vaihteluina. Tämä menetelmä on yksinkertainen, mutta hyvin herkkä häiriöille. Radiotekniikan alkuaikoina (ennen nykyisiä ULA-lähetyksiä) radiolähetykset lähetettiin amplitudimoduloituna. Amplitudimodulaation tuloksesta voidaan jättää pois myös kantoaalto tai jopa toinen moduloidun spektrin sivunauha (DSB-SC ja SSB). AM-modulaattorin energiatehokkuus on heikko, joten nykyään suositaan hakkuri-tyyppisiä modulaattoreita, kuten delta-sigma-modulaattoreita.selvennä
Modulointimenetelmät > Taajuusmodulaatio

Taajuusmodulaatiossa (FM, frequency modulation) kantoaallon taajuus vaihtelee tietyllä (kapealla) taajuusalueella. Viestin kulloinenkin arvo on kulloinenkin taajuus. Tämä menetelmä ei ole kovin herkkä häiriöille ja perinteiset ULA-radiolähetykset lähetetään FM-moduloituna. Ks. myös GMSK.
Modulointimenetelmät > Vaihemodulaatio

Vaihemodulointi (PM, phase modulation) on tekniikka, joka soveltuu erityisesti digitaalisen tiedon modulointiin.selvennä Tässä tekniikassa lähetetään yksi kantoaallon pulssi kerrallaan, ja seuraava pulssi lähetetään mahdollisesti hieman erivaiheisena (esimerkiksi 1/4 aaltoa myöhästytettynä). Viesti lähetetään näinä vaihesiirtoina. Vaihesiirto ei itse asiassa tule sellaisenaan siirtotiestä lävitse, vaan vaihesiirrot aiheuttavat kantoaallon lisäksi eritaajuisia häiriöitä siirtotielle (ks. FFT-muunnos). Vaihesiirrot ovat kuitenkin helppoja tuottaa, ja ne ovat helppoja havaita kantoaallon lähellä olevien taajuuksien häiriöistä. PM-modulointia käytetään esimerkiksi GSM-verkon EDGE-koodauksessa. Vaihemodulointi voidaan yhdistää amplitudimodulointiin, jolloin kantoaallon vaiheen lisäksi moduloidaan sen amplitudia (QAM). Tätä tekniikkaa käytetään erityisesti monissa suuria datansiirtonopeuksia vaativissa sovelluksissa, kuten ADSL:ssä, digitaalitelevisiossa ja moderneissa matkapuhelinstandardeissa. Ks. myös PSK.
Modulointimenetelmät > Delta-sigma-modulointi

Delta-sigma-modulointi (ΔΣ, delta-sigma modulation) tai sigma-delta-modulointi on tapa muuntaa analogisia signaaleja digitaalisiksi signaaleiksi. Sigma-delta-modulointia käytetään yleisesti A/D- ja D/A-muuntimissa.
Modulointimenetelmät > Muita menetelmiä

Laajakaistaiset modulointimenetelmät voivat hyödyntää laajaa taajuuskaistaa yhtäaikaisesti. Tällöin myös useat lähettäjät voivat lähettää yhtä aikaa eikä erillistä kanavanvarausta tarvita. Laajakaistaisella moduloinnilla on myös sotilaallisia sovelluksia, sillä lähetystä voi olla mahdotonta erottaa kohinasta. Laajakaistaisia modulointimenetelmiä ovat muun muassa CDMA (FHSS ja DSSS) ja UWB.
Aiheesta muualla

Kuvia tai muita tiedostoja aiheesta Modulaatio (elektroniikka) Wikimedia Commonsissa
Ecuadorintapakulo

| Ecuadorintapakulo> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Tapakulot Scytalopus
Laji::  spillmanni
Kaksiosainen nimi
 Scytalopus spillmanni  Stresemann, 1937 
Katso myös
   Ecuadorintapakulo Wikispeciesissä   Ecuadorintapakulo Commonsissa 
Infobox OKNimi-testi OKIUCN-testi OK: 
Ecuadorintapakulo (Scytalopus spillmanni) on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi.
Esiintyminen

Ecuadorintapakulot elävät Kolumbian Andien länsiosista Ecuadorin Cotopaxiin ja Pautejoen rannoille noin 54 000 neliökilometrin laajuisella alueella.
Elinympäristö

Laji elää vuoristometsien alikasvoksessa.
Pianokonsertto nro 1 (Chopin)

Frédéric Chopin sävelsi ensimmäisen pianokonserttonsa e-mollissa (op. 11) vuonna 1830. Se esitettiin ensimmäistä kertaa 11. lokakuuta 1830 Varsovassa säveltäjän ollessa itse solistina. Kyseessä oli eräs Chopinin jäähyväiskonserteista ennen Puolasta lähtöä. Konsertto julkaistiin ennen Chopinin toista pianokonserttoa, mutta sävellettiin juuri sen jälkeen. Säveltäjä omisti teoksensa Friedrich Kalkbrennerille.
Osat

Allegro maestoso
Romance – Larghetto
Rondo – Vivace
Kokoonpano

piano
kaksi huilua, oboetta, klarinettia ja fagottia
neljä käyrätorvea
kaksi trumpettia
tenoripasuuna
patarummut
jousisoittimet
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi